kardosdrur/scandi-wiki huggingface dataset:
Natura 2000-område nr. 73 Lønborg Hede

Natura 2000-område nr. 73 Lønborg Hede er et habitatområde (H176), ligger vest for israndslinjen ca. 5
km sydøst for Ringkøbing Fjord og har et areal på i alt 350 hektar. Nord og syd for heden er der traditionelt landbrug, mens der ligger plantager mod øst og vest.

Det er en lavtliggende klokkelyngshede med hedemose, kær, småsøer og å samt en højere liggende tør indlandshede. Heden har en niveauforskel på op til 10-15 meter, således at den tørre hede nærmest fremstår som et plateau. Der er egentlige søer på den fugtige del af heden hvor Bredkær gennemløbes af Styg bæk. Der er 12 småsøer i Natura 2000-området. Èn sø af naturtypen søbred med småurter, to søer af naturtypen kransnålalge-sø samt 9 søer af naturtypen brunvandet sø.

Et areal på 363 ha af Lønborg Hede ejes af Naturstyrelsen.

Fredning 
Et areal på på i alt 247 ha blev fredet i 1970.. Fredningen omfatter arealer syd for Vostrup Østerby på i alt 247 ha, hvoraf ca. 200 ha er beliggende indenfor Natura 2000-området.
Fredningen er oprettet for at beskytte ynglebestande af urfugl, tinksmed og stor regnspove. Urfuglen er forsvundet fra den danske natur i midten af 1990’erne og tinksmed findes ikke længere som ynglefugl i området. I området forekommer endvidere stor tornskade, rødrygget tornskade, trane, hedelærke og natravn.

Videre forløb 
Natura 2000-planen blev vedtaget i 2011, hvorefter kommunalbestyrelserne
og Naturstyrelsen udarbejdede bindende handleplaner for
gennemførelsen af planen. Planen videreføres og videreudvikles i anden planperiode 2016-21. Natura 2000-området ligger i Holstebro- og Ringkøbing-Skjern Kommune, og naturplanen koordineres med vandplanen for 1.8 Hovedvandopland Ringkøbing Fjord.

Se også 
 Internationale naturbeskyttelsesområder i Danmark
 Naturtyper i Danmark

Eksterne kilder og henvisninger 

 Om naturplanen på Naturstyrelsens websider
 Naturplanen
 Naturplanen 2016-2021
 Basisanalysen 2007
 Basisanalysen 2016-21

Natura 2000-planer
Lokaliteter i Ringkøbing-Skjern Kommune
EU-habitatområder i Danmark
Útoyggjar

Útoyggjar (betyder ydreøerne) og er et begreb som bruges til at beskrive Færøernes ydre periferi. Útoyggjar omfatter følgende øer: Fugloy, Svínoy, Kalsoy, Mykines, Hestur, Koltur, Skúvoy og Stóra Dímun. De har alle til fælles, at de har dårlig kommunikation med resten af øriget, og ikke altid kan nås hver dag, ofte grundet dårlig vejr. De områder som omfattes af Útoyggjar har den højeste fraflytting på øerne og er truet af affolkning. 

I december 2001 blev interesseorganisationen Útoyggjafelagið (Ydreøforeningen) stiftet.

Nólsoy var tidligere defineret som en del af Útoyggjar, men efter at øen blev indlemmet i Tórshavnar kommuna i 2005 er transportforholdene blevet bedre, og øen har mistet sin tidligere status som udkantsområde. Lítla Dímun er ikke beboet, og dækkes dermed ikke af definitionen.

Eksterne henvisninger 
 Útoyggjafelagið

Øer i Færøerne
Svínoy bygd

Svínoy (dansk: Svinø) er en bygd på øen Svínoy på Færøerne. Den var eneste bygd - og derfor også sæde for adminstrationen - i den tidligere kommune Svínoyar kommuna, men hører siden 2002 til Klaksvíkar kommuna. Bygden havde ved folketællingen i 2012 32 indbyggere.

Referencer

Eksterne henvisninger 

Bygder på Færøerne
Svínoy
Vágsfjørður

Vágsfjørður er den næstlængste fjord  på Suðuroy på Færøerne. Fjorden ligger på øens sydøstkyst. På vej ind i fjorden ligger først bygden Porkeri på nordsiden så bygden Nes. Inderst i fjorden ligger bygden Vágur. På sydsiden af fjorden ligger Lopransfjørður.

Ved havnen i Vágur er fjorden 10-15 meter dyb.

Fjorde på Færøerne
Suðuroy
Georg 2.

Der er flere regenter med navnet Georg 2. Se:

 Georg 2. (1454-1509) – fyrste af Anhalt-Dessau 1474-1509.
 Georg 2. (1605-1661) – landgreve af Hessen-Darmstadt 1626-1661.
 Georg 2. Rákóczi (1621-1660) – fyrste af Transsylvanien 1648-1660.
 Georg 2. (1683-1760) – konge af Storbritannien og Irland 1727-1760.
 Georg 2. (1890-1947) – konge af Grækenland 1922-1924 og 1935-1947.
Harald 1. (flertydig)

Harald 1. (også Harold 1.) kan henvise til flere regenter med dette navn:
 Harald Hårfager (ca. 850–ca. 932) – konge af Norge ca. 871–ca. 932.
 Harald Blåtand (ca. 935–ca. 986) – konge af Danmark ca. 958–ca. 986 og Norge ca. 970–ca. 975.
 Harald Olafsson (død 1248) – konge af Man 1237–1248.
 Harald Harefod (ca. 1016–1040) – konge af England 1037–1040.
 Harald Hildetand - dansk sagnkonge, muligvis fra det 8. århundrede.
 Harald (1.) - en "tidligere" konge, der levede i det 8. århundrede; nævnt som stamfar eller slægtning til nogle af vikingetidens senere konger eller prætendenter. Kunne eventuelt være identisk med ovenstående.

Se også 
 Harald (drengenavn)
 Harald (forhistoriske konger)
 Harald 2. (flertydig)
 Harald 3. (flertydig)
Heyggjurin Mikli

Heyggjurin Mikli er navnet på to fjelde på Færøerne. Det ene er 692 m højt og ligger på Streymoy, nær bygden Tjørnuvík som er øens nordligste bosættelse. Det er Stremoys trettende højeste fjeld.

Det andet Heyggjurin Mikli er med 391 meter det næsthøjeste fjeld på Skuvoy, kun 1 meter lavere end Knukur.

Bjerge i Færøerne
Harald 2. (flertydig)

Harald 2. (også Harold 2.) kan henvise til flere regenter:
 Harald Gråfeld (død 970) – konge af Norge 961–970.
 Harald 2. af Danmark (død 1018) – konge af Danmark 1014–1018.
 Harold Godvinson (ca. 1022–1066) – konge af England i 1066.
 Harald Maddadsson (ca. 1016–1040) – jarl af Orkneyøerne og mormaer af Caithness 1139–1206.
 Harald 2. – Én dansk sagnkonge, der typisk placeres engang et godt stykke før 9. århundrede.

Se også 
 Harald (drengenavn)
 Harald (forhistoriske konger)
 Harald 1. (flertydig)
 Harald 3. (flertydig)
Amt Achterwehr

Amt Achterwehr er et amt i det nordlige Tyskland, beliggende i Kreis Rendsburg-Eckernförde i delstaten Slesvig-Holsten. Amtet har administration i byen Achterwehr.

Geografi 
Amtet grænser mod nord til Kielerkanalen, mod øst til delstatshovedstaden Kiel, mod syd til amterne Molfsee og Nortorfer Land og mod vest til Amt Eiderkanal.

I amtets område ligger tolv godser, der i historiens løb har været oprindelsen til kommunerne.

Landskabet omkring Westensee hører til det østlige bakkeland. Ud over Westensee, der gennemløbes af Ejderen og er den tredjestørste sø i Slesvig-Holsten ligger i amtet også søerne Ahrensee, Flemhuder See, Poolsee, Bossee og Felder See.

Det højeste punkt er det 88 m høje Tüteberg i kommunen Westensee.

Kommuner i amtet 
 Achterwehr
 Bredenbek
 Felde
 Krummwisch
 Melsdorf
 Ottendorf
 Quarnbek
 Westensee

Historie 
Amt Achterwehr bestod oprindeligt af kommunerne Achterwehr, Felde, Melsdorf, Ottendorf og Quarnbek. I 1970 dannede de sammen med kommunerne Bredenbek og Krummwisch fra det tidligere Amt Bovenau og kommunen Westensee fra det tidligere Amt Westensee det nuværende Amt Achterwehr. Amtets areal blev udvidet i 1976 med dele af den tidlige kommune Deutsch-Nienhof, der blev lagt sammen med Westensee.

Seværdigheder 
I kommunen Krummwisch ligger en mere end 200 år gammel, fuldstændig restaureret Ejderkanalsluse. Forgængeren for Kielerkanalen, den gamle Ejderkanal, er mange steder bevaret i den oprindelige løb.

Eksterne kilder/henvisninger 

 Amt Achterwehr
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Achterwehr
Norðradalur

Norðradalur (dansk: Nordredal) er en lille bygd på Færøerne. Den ligger på Streymoys veskyst, og er ret isoleret, til trods for kort afstand til hovedstaden Tórshavn. Stedet er omringet af 400–600 meter høje fjelde på tre sider, og har storslået havudsigt mod Koltur på den sidste. Bygden er nævnt i skriftlige kilder for første gang i 1584. Norðradalur var en del af Argja kommuna frem til 1997, hvor den blev indlemmet i Tórshavnar kommuna. Befolkningen er i tilbagegang og 1. januar 2009 havde Norðradalur 15 indbyggere, mod 39 i 1985.

Referencer

Eksterne henvisninger 

Norðradalur på faroeislands.dk

Bygder på Færøerne
Streymoy
Knúkur

Knúkur er et fjeld på øen Borðoy i Nordoyar øgruppen på Færøerne. Bjergets højeste tinde er 642 meter .

Se også 
 Fjelde på Færøerne

Bjerge i Færøerne
Knútur

Knútur (også kaldet Knúkur) er det højeste fjeld på øen Skúvoy på Færøerne. Det ligger på vestsiden af øen og falder 392 meter lodret ned mod Atlanterhavet. Det er en meter højere end øens næsthøjeste fjeld Heyggjurin Mikli.

Se også 
 Fjelde på Færøerne

Bjerge i Færøerne
Paul Fenneberg

Paul Fenneberg (født 25. november 1907, død 21. september 1982) var en dansk lektor og politiker, der var konservativ borgmester i Lyngby-Taarbæk Kommune 1950-1972.

Fenneberg var søn af grosserer Hans Martin Hannibal Fenneberg og Hilma Kjølhede-Larsen. Han blev gift første gang i 1941 med Ella Martine Emilie Jacobsen og anden gang i 1958 med skuespillerinden Nina Kalckar.

Fenneberg var i perioden 1928-1933 lektor i skandinaviske sprog ved Universitet Jagielloński i Kraków. I perioden 1935-1939 var han redaktør for Københavns Amts Avis, og 1946-1950 var han sekretær for Turistforeningen for København og Omegn.

I 1937 blev Fenneberg medlem af Lyngby-Taarbæk Sogneråd, og i 1950 blev han sognerådsformand. Da sognerådet i 1952 blev omdannet til Lyngby-Taarbæk Kommune blev Fenneberg udnævnt som kommunens borgmester, en position han beklædte frem til 1972. I perioden 1970-1974 var han næstformand for KL. 

I 1952 var Paul Fenneberg den visionære medstifter af Lyngby Kunstforening, der fulgte tidsånden i det 20. århundrede og som nogle af de første tog initiativ til at præsentere en række udstillinger af samtidskunst udenfor Hovedstaden. I 1954 kunne Lyngby Kunstforening således præsentere landets første udstilling med værker af Picasso - takket være formandens personlige besøg hos kunstneren i Vallauris, Provence . 

I 1969 købte Paul Fenneberg Cobra-loftet for 10.000 kr. af egen lomme, og lod det, stadig i privat eje, efter omfattende restaurering installere i staldbygningen ved Sophienholm. Paul Fenneberg var Lyngby Kunstforenings formand frem til sin død i 1982, hvor han testamenterede sit bo til Lyngby Kunstforening - et vidnesbyrd om et dedikeret engagement i samtidskunstens formidling. En buste, skabt af kunstneren Aksel Hoffmann i 1976, kan ses ved Sophienholm, Kgs. Lyngby. 

Paul Fenneberg har også udgivet en række lærebøger for udlændinge, der ønsker at lære dansk.

Udvalgt bibliografi 
 Dänische Umgangssprache (1934)
 Mein fröhliches Kopenhagen (1934)
 Speak Danish (1938)
 The Danish Phrase Book (1945)
 This Copenhagen (1946)
 København og Omegn (1947)
 Parlez Danois (1950)
 Dänisch fur Ausländer (1953)

Kilder 
 Kraks Blå Bog, 1957

Referencer

Eksterne henvisninger 
 

Tidligere borgmestre fra Danmark
Borgmestre fra Det Konservative Folkeparti
Cilla Black

Cilla Black, døbt Priscilla Maria Veronica White (født 27. maj 1943, død 1. august 2015), var en engelsk sanger og entertainer, der med opbakning fra The Beatles brød igennem i 1963 og opnåede en stribe pophit i løbet af især 1960'erne. Blandt hendes største hits var "Anyone Who Had a Heart" og "You're My World", der begge nåede førstepladsen på den britiske hitliste. Senere fik hun sit eget tv-show, inden hun helt helligede sig tv-mediet som vært i forskellige populære engelske tv-serier. Hun kunne i 2013 fejre 50 år i show business, hvilket ITV markerede med et show til ære for Black i oktober dette år.

Referencer

Eksterne henvisninger 
 Officiel hjemmeside
 

Sangere fra England
Trongisvágsfjørður

Trongisvágsfjørður (dansk: Trangisvåg Fjord), også kaldet Tvøráfjørður, er en fjord på østkysten af Suðuroy på Færøerne. Fjorden strækker omtrent 7 km fra sydøst mod nordvest. Ved indløbet af fjorden ligger Tjaldavíkshólmur.

Trongisvágsfjørður har fåe navn efter bygden Trongisvágur inderst i fjorden. Andre bygder langs fjorden er Tvøroyri, Froðba og Ørðavíkarlíð. Ørðavík ligger i en vig med samme navn på sydsiden af fjorden.

Trongisvágsfjørður har vært brugt som landingssted for vandfly. Wolfgang von Gronau landede på fjorden fire gange i 1920-erne og 1930-erne. Charles Lindbergh og hans hustru Anne Morrow landede her i 1933.

Referencer 

Fjorde på Færøerne
Suðuroy
Harald 3. (flertydig)

Harald 3. (også Harold 3.) kan henvise til flere regenter:
 Harald Hårderåde (1015–1066) – konge af Norge 1046–1066.
 Harald Hen (ca. 1041–1080) – konge af Danmark 1074–1080.
 Harald Eiriksson (fl. 1190'erne) – jarl af Orkneyøerne.

Se også 
 Harald (drengenavn)
 Harald (forhistoriske konger)
 Harald 1. (flertydig)
 Harald 2. (flertydig)
Sumbiarhólmur

Sumbiarhólmur er en holm på Færøerne, beliggende lige ud for bygden Sumba på Suðuroy.

Holmen er med sine 7 hektar Færøernes sjette største holm.

Referencer 

Holme og skær på Færøerne
Suðuroy
Mykineshólmur

Mykineshólmur er en holm på Færøerne, beliggende på vest for Mykines. Holmen er Færøernes vestligste landfaste punkt. Holmen er skilt fra Mykines ved det smalle sund Holmgjógv, men tilgængelig til fods via en 40 meter lang bro. Holmen er med sine 45 hektar Færøernes næststørste holm efter Tindhólmur.

Fyret og fyrmesterboligen er fra 1909. Sidst i 1930erne blev der bygget 2 huse til fyrpasseren og fyrassistenten. De er nu nedrevet. Efter bygningen af de to boliger, boede der op til 20 personer på den lille holm. 1969 ophørte Mykines fyrs status som fyr med  døgnvagt og dette var det første skridt mod automatiseringen og dermed affolkning af fyret på Holmen. 1970 var der kun en fyrpasser ansat ved fyret, som havde en alarm installeret i sin bolig i Mykines bygd. Fra 1975 har overvågningen været telefonisk og digitalt.

1909 bygges den første bro over sundet mellem Mykines og Mykineshólmur. Det var en skråstagsbro med en spændvidde på 42 meter og en højde på 27 meter over vandoverfladen. Før broen blev bygget har transporten til holmen været besørget med båd. Efter behov har der været spændt line over Holmgjógv, så man kunne trække en transportkasse frem og tilbage over sundet. 1955 bygges den anden bro. Det var en gitterdragerkonstruktion med to støttepiller. 1989 bygges den nuværende bro.

I flere århundreder og indtil 1978 har der været holdt okser på sommergræsning på holmen. Om efteråret  blev de solgt til gode priser i Tórshavn.

Fauna 
Det eneste sted på Færøerne, hvor sulen yngler er på nordsiden af Mykineshólmur og på de fritstående drenge "Flatidrangur" og "Pikarsdrangur". De er begge beboet af utallige suler, som både på de to toppe og på klipperne omkring, ligger så tæt, at de indkomne fugle har svært ved, at finde en plet at lande på. Sulerne ankommer til holmen cirka 25. januar og opholder sig der til ungfuglene kan flyve, omkring den 11. november. Den første halvdel af vinteren er de væk fra holmen. 

På skærene nord og vest for holmen, ligger ofte op til tre hundrede gråsæler og hviler sig, når det er lavvande.

Referencer

Eksterne henvisninger og kilder 

 www.mykines.info

Holme og skær på Færøerne
Gáshólmur

Gáshólmur er en lille holm på sydsiden  af fjorden Sørvágsfjørður og en af de øer, som ligger længst mod vest på Færøerne. Øst for denne holm ligger holmen Tindhólmur. Holmen er ubeboet, men der findes søfugle og får, som flyttes til holmen hvert år af lokalbefolkningen i Sørvágur.

Den højeste punkt er 65 meter over havets overflade og det samlede areal er 19 ha.

Holme og skær på Færøerne
Terji Skibenæs

Terji Skibenæs (født 27. december 1982  i Skipanes på Færøerne) er en færøsk guitarist og tatovør. Han blev berømt, da han var en deltager i et rockband Týr.

Eksterne henvisninger 

Musikere fra Danmark
Musikere fra Færøerne
Týr
Voice Junior

Voice Junior er et dansk talentshow, som bliver sendt på TV 2 - senere hen på Kanal 5. Det er
baseret på den hollandske udgave "The Voice Kids", som er et spin-off fra det oprindelige "The Voice" format.
I dette program er deltagerne mellem 8-14 år, der ligesom i Voice - Danmarks største stemme, skal synge til kendte sangere.

De tre sangere har ryggen til scenen, og kan derfor ikke se, hvem der synger. Efter disse "Blind Auditions", skal alle deltagerne op imod hinanden i en "Battle". Når de tre coaches har sendt én videre fra hvert battle, skal de vælge én fra i kvartfinalen, og efterfølgende én i semifinalen. Til sidst har hver coach en deltager i finalen. Efter seerne har stemt, står vinderen tilbage.

I tredje sæson gik programmerne live allerede fra kvartfinalen, og det var seerne som via sms-stemmer valgte, hvem der gik videre.

Sæsonoversigt 
 Team Wafande
 Team Oh Land
 Team Joey Moe
 Team Mette Lindberg

Eksterne henvisninger 
 
 Voice Junior på tv2.dk

Musik fra Danmark
Tv-programmer fra TV 2 Danmark
Musikkonkurrencer i Danmark
Danske talentkonkurrencer på TV
Danske tv-serier fra 2010'erne
Børneprogrammer fra Danmark
Morskranes

Morskranes (dansk: Morskranæs) er en bygd på Færøerne. Den ligger ved Sundini på Eysturoys vestkyst, og er en del af Sjóvar kommuna. Den lille bygd blev grundlagt som en niðursetubygd i 1830'erne. Bygden er truet af affolkning. 1. januar 2009 havde Morskranes 27 indbyggere mod 48 i 1985.

Referencer

Eksterne henvisninger 

Morskranes på faroeislands.dk

Bygder på Færøerne
Eysturoy
Ante Christum

Ante Christum (forkortet AC eller A.C.) er latin for "før Kristus" og bruges om årene før Jesu fødsel. Det svarer således til betegnelsen "før vor tidsregning" og det engelske Before Christ (forkortet BC eller B.C.).

Ofte bruges formen "Ante Christum natum" ("før Kristi fødsel"), som kan forkortes på forskellig vis: a.Chr., a.Chr.n. eller A.a.C.

Kilder 

Latinske vendinger
Niðursetubygd

En niðursetubygd (nedsættelsesbygd) er på Færøerne betegnelsen for en bygd grundlagt i løbet af 1800-tallet eller senere.

Særlig i 1800-tallet blev mange nye bygder grundlagt, og dette har sin forklaring i, at folketallet steg kraftigt samtidig med, at der blev mangel på jord i de oprindelige bygder. Derfor er mange niðursetubygdir grundlagt på den oprindelige bygds udmark, ofte ved en fjord, et sund eller i en dal. På grund af dette har ingen af disse yngre bygder kongsjord.

I løbet af første halvdel af 1900-tallet udviklede det færøske samfund sig fra at være et bondesamfund med fiskeri som bierhverv til at blive en fiskerination med tilhørende landbaseret fiskeforædlingsindustri. Dette førte til mere centralisering, så en del af de nye bygder blev affolket i hurtigt tempo i årtierne efter 2. Verdenskrig.

Niðurseturbygdir

Fossá, Nesvík, Frammi við Gjónna, Slættanes og Víkar er alle fraflyttet per 1. januar 2010.

Víkarbyrgi blev igen bosat i 1800-tallet efter at have været fraflyttet, men er oprindelig en meget ældre bygd. Den yngste bygd (dog afhængig af, om man definerer den som en egen bygd), Kambsdalur fra 1980erne, regnes ikke som en niðursetubygd.

Færøernes geografi
Bygder på Færøerne
Leynar

Leynar (dansk: Lejnum) er en bygd på Færøerne. Den ligger i Kvívíkar kommuna på Streymoys vestkyst. Bebyggelsen ligger spredt ovenfor stranden Leynasandur, som er et populært badested og rekreationsområde om sommeren. I dalen lige ved Leynar ligger søen Leynavatn, hvor det er populært at fiske. Fra Leynar går Vágatunnilin over til Vágar.

Leynar er første gang nævnt i 1584. I januar 2015 havde Leynar 102 indbyggere, mod 70 i 1985.

Referencer

Eksterne henvisninger 

Leynar på faroeislands.dk

Bygder på Færøerne
Streymoy
Historiebogen

Historiebogen er en dansk serie af undervisningsfilm i ni afsnit fra 1974 instrueret af Jannik Hastrup og Li Vilstrup.

Afsnit

Eksterne henvisninger

Noter 

Undervisningsfilm fra Danmark
Dokumentarserier fra Danmark
Danske tv-serier fra 1970'erne
Víkar

Víkar er en fraflyttet bygd på Færøerne, der ligger på den nordlige del af øen Vágar. Den blev - i lighed med en række andre bygder på Færøerne - grundlagt som en niðursetubygd i 1800-tallet (Víkar i 1833) grundet pladsmangel for den voksende befolkning. Jorden tilhørte bygden Gásadalur længere sydpå, som der fortsat går en sti til. Selv om både landskabet og jorden var velegnet til landbrug, var bygden så isoleret fra omverdenen, at den blev affolket allerede i 1910. Den deler derfor skæbne med Slættanes, som blev grundlagt i samme periode. De tilbageværende huse er i privat eje, og bruges som fritidsboliger.

Rasmus Rasmussen blev født i Víkar.

Eksterne henvisninger 

 Om Víkar  hos Vágars turistinformasjon

Fraflyttede bygder på Færøerne
Vágar
Skælingur

Skælingur (dansk: Skælling) er en bygd på Færøerne. Den ligger i Kvívíkar kommuna på Streymoy, ved foden af Skælingsfjall (767 moh). Dette fjeld var længe anset for at være Færøernes højeste, men er egentlig kun det 11. højeste. Den 1. januar 2020 havde Skælingur 13 indbyggere.

Skælingur er første gang nævnt i skriftlige kilder i 1584. I 1704 fik to halvsøskende i bygden et barn sammen, og blev ført til Tórshavn hvor de dømtes til døden ved halshugning for blodskam i 1706. Dette var Færøernes sidste henrettelse.

Broen over Breiðá ved Skælingur var motiv på et frimærke fra Postverk Føroya i 1986, og blev tegnet af Ingálvur av Reyni og graveret af Czesław Słania.

Galleri

Referencer

Eksterne henvisninger 

 Skælingur på faroeislands.dk

Bygder på Færøerne
Streymoy
VM i svømning 2013

VM i svømning 2013 (, ) var det 15. VM i svømning i historien og blev afholdt i Barcelona, Catalonien, Spanien fra 20. juli til 4. august. Stævnet omfattede ud over svømning også vandpolo, udspring, åbent vand-svømning og synkronsvømning.

Medaljeoversigt 

 Værtsnation

Verdensrekorder 
Følgende verdensrekorder blev sat under stævnet:

Referencer

Eksterne henvisninger 

 Officiel hjemmeside for stævnet  

2013
Sport i 2013
Sport i Spanien
Ljósá

Ljósá (dansk: Lyså) er en bygd på Eysturoy på Færøerne. Ljósá ligger syd for Eiði, på vestkysten af øen, og er en del af Eiðis kommuna. Bygden blev grundlagt 1840 på grund af, at Færøernes befolkningsgrundlag steg og at det derfor var brug for at opdyrke mere landbrugsjord. I 1979 byggedes en 44 meter lang kaj med to flydebrygger. Dybden ved kajen er 2–4 meter.

1. januar 2015 havde Ljosá 20 indbyggere.

Referencer

Eksterne henvisninger 

 Ljósá på faroeislands.dk

Bygder på Færøerne
Eysturoy
Innan Glyvur

Innan Glyvur er en lille bygd på Eysturoy, en af Færøerne. Stedet ligger i Sjóvar kommuna, lige nord for kommunecenteret Strendur. Innan Glyvur blev grundlagt i 1884. 1. januar 2009 havde Innan Glyvur 73 indbyggere, mod 38 i 1985.

Referencer

Eksterne henvisninger 

Innan Glyvur på faroeislands.dk

Bygder på Færøerne
Eysturoy
Lambareiði

Lambareiði (dansk: Lambaejde) er en bygd på Færøerne. Lambareiði ligger mellem Skálafjørður og Lambi ved Lambavík på Eysturoy og er en del af Runavíkar kommuna. 1. januar 2009 havde Lambareiði 10 indbyggere, mod 9 i 1985.

Referencer

Eksterne henvisninger 
Lambareiði på faroeislands.dk
Fotografier af Lambareiði

Bygder på Færøerne
Eysturoy
MyHeritage

MyHeritage er en internetbaseret genealogiplatform med produkter og tjenester på hjemmesider, mobile enheder og computerprogrammer. Platformens brugere kan lave stramtræer, lægge billeder op, bladre i billeder og søge blandt milliarder af historiske optegnelser samt andre funktioner. Tjenesten har siden 2015 været tilgængelig på 42 sprog og har omkring 80 millioner brugere på verdensplan. Virksomheden har hovedkontor i Or Yehuda, Israel og kontorer i Tel Aviv, Lehi, Utah, og Burbank, Californien.

Kildehenvisninger

Eksterne henvisninger 

 
  Forbrukerrådet om MyHeritage
  Datatilsynet åpner sak mot MyH

Slægtsforskning
Softwarevirksomheder
Etableret i 2003
Virksomheder fra Israel
Oyrareingir

Oyrareingir er en bygd på Færøerne. Den ligger inderst i Kollafjørður på Streymoy, og lå indtil 1. januar 2001 i Kollafjarðar kommuna, hvorefter denne blev indlemmet i Tórshavnar kommuna. Oyrareingir er første gang nævnt i kilderne 1584. I modsætning til de fleste færøske bygder vokser befolkningen. 1. januar 2009 havde Oyrareingir 45 indbyggere, mod 15 i 1985.

Referencer

Eksterne henvisniger 

Oyrareingir på faroeislands.dk

Bygder på Færøerne
Streymoy